Document ID: /roh_data/filtered/fineweb-2-filterrobots_roh.jsonl.gz/49959

«Crajast tü propcha cha las chosas chi han da capitar capitan da sai al dret mumaint?» La «accabadora» es üna duonna chi güda a murir a ferm amalats ed a moribunds in agonia. In quista funcziun resort’la in bleras legendas da la Sardegna. Al listess mumaint es ella eir duonna da part. «Fillus de anima» sun in Sardegna uffants adoptivs, chi rivan, in accordanza da las famiglias e sainza mendr’influenza da l’administraziun, in nouvas famiglias. Ün’istorgia insolita da mamma-figlia seguond fragmaints da text dal roman Accabadora da Michela Murgia ed ün experimaint mental davart nossa società e co cha quella s’occupa da las tematicas da la mort e da l’assistenza da murir.